Diari Oficial de la Generalitat Valenciana


Sumari del DOGV 7889, del 06-10-2016 (2016/7139)

Informació pública de la versió inicial de la modificació puntual de les normes subsidiàries de planejament de Torreblanca consistent en la reclassificació de sòl no urbanitzable a sòl urbà terciari de diverses parcel·les en la zona oest del nucli urbà.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7889

Data del DOGV
:   06-10-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/7139


Data del document
:   14-09-2016

Organisme emissor
:   Ajuntament de Torreblanca

Tipus de document
:   Anunci

Descriptors 

:   * Torreblanca
    * pla d'urbanisme
    * administració local

Informació pública de la versió inicial de la modificació puntual de les normes subsidiàries de planejament de Torreblanca consistent en la reclassificació de sòl no urbanitzable a sòl urbà terciari de diverses parcel·les en la zona oest del nucli urbà. [2016/7139]  
En compliment de l'acord adoptat pel Ple de l'Ajuntament en sessió celebrada el 16 d'agost de 2016, l'Alcaldia Presidència ha dictat amb data 12 de setembre de 2016 la resolució següent:  
  
«Primer. Sotmetre a informació pública la versió inicial de la modificació puntual de les normes subsidiàries de planejament del municipi consistent en la reclassificació de sòl no urbanitzable a sòl urbà terciari de diverses parcel·les en la zona oest del nucli urbà, incloent-hi el seu estudi ambiental i territorial estratègic i la resta de documents exigibles per la normativa sectorial, objecte del present expedient, durant un termini de 45 dies.  
Publicar l'anunci en el Diari Oficial de la Comunitat Valenciana i en premsa escrita de gran difusió.  
El termini de 45 dies començarà a comptar de l'endemà de la publicació de l'anunci en el Diari Oficial de la Comunitat Valenciana.  
  
Durant aquesta fase, es podran formular al·legacions i observacions, i es podran aportar tot tipus de documentació o mitjans de prova que s'estimen adequats en el seu suport.  
Segon. Iniciar el procés de consulta a les administracions públiques afectades i persones interessades, durant el mateix termini d'informació pública, amb petició dels informes exigibles d'acord amb la legislació sectorial. La falta d'emissió d'informe en el termini de 45 dies hàbils permetrà prosseguir la tramitació de les actuacions.  
Tercer. Iniciar el procés de consulta a les empreses subministradores d'aigua, energia elèctrica, gas, telefonia i telecomunicacions, perquè emeten un informe sobre les necessitats i condicions tècniques mínimes imprescindibles dels projectes, obres i instal·lacions que hagen d'executar-se amb càrrec a l'actuació urbanística.  
Quart. Procedir a la inserció en la pàgina web municipal, http://torreblanca.sedelectronica.es, «Transparència», «7. Urbanisme, Obres Publiques i Medi Ambient», «7.1. Planejament Urbanístic», de la documentació sotmesa a informació pública.  
Cinqué. Tant la documentació de la modificació puntual com el present expedient administratiu, podrà ser examinat en les oficines del Departament d'Urbanisme de l'Ajuntament de Torreblanca, siti en el carrer Sant Antoni número 11, 4a planta, de dilluns a divendres de 09.00 a 14.00 hores.»  
El que es fa públic per a general coneixement, de conformitat amb el que estableix l'article 53 de la Llei 5/2014, de 25 de juliol, d'ordenació del territori, urbanisme i paisatge.  
  
Torreblanca, 14 de setembre de 2016.- L'alcaldessa: María Josefa Tena Martínez.